CELEX: 62012CN0038
Language: el
Date: 2012-01-26 00:00:00
Title: Υπόθεση C-38/12: Αίτηση για την έκδοση προδικαστικής αποφάσεως, την οποία υπέβαλε το Nyíregyházi Törvényszék (Ουγγαρία) στις 26 Ιανουαρίου 2012 — Felső-Tisza-vidéki Környezetvédelmi és Vízügyi Igazgatóság κατά Mezőgazdasági és Vidékfejlesztési Hivatal Központi Szerve

28.4.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 126/4
            
         Αίτηση για την έκδοση προδικαστικής αποφάσεως, την οποία υπέβαλε το Nyíregyházi Törvényszék (Ουγγαρία) στις 26 Ιανουαρίου 2012 — Felső-Tisza-vidéki Környezetvédelmi és Vízügyi Igazgatóság κατά Mezőgazdasági és Vidékfejlesztési Hivatal Központi Szerve
   (Υπόθεση C-38/12)
   2012/C 126/08
   Γλώσσα διαδικασίας: η ουγγρική
   
      Αιτούν δικαστήριο
   
   Nyíregyházi Törvényszék
   
      Διάδικοι στην υπόθεση της κύριας δίκης
   
   
      Προσφεύγουσα: Felső-Tisza-vidéki Környezetvédelmi és Vízügyi Igazgatóság
   
      Καθού: Mezőgazdasági és Vidékfejlesztési Hivatal Központi Szerve
   
      Προδικαστικά ερωτήματα
   
   
               1)
            
            
               Έχει το άρθρο 143β, παράγραφοι 4 και 5, του κανονισμού (ΕΚ) 1782/2003 (1) του Συμβουλίου την έννοια ότι, όσον αφορά το έτος 2008, εξαιρούνται από το καθεστώς ενιαίας στρεμματικής ενίσχυσης (ΚΕΣΕ) που χρηματοδοτείται από το Ευρωπαϊκό Γεωργικό Ταμείο Εγγυήσεων οι πλαγιές (πρανή) αντιπλημμυρικών αναχωμάτων και προχωμάτων, ακόμα και αν υποτεθεί ότι, στις 30 Ιουνίου 2003 καθώς και μετά την ημερομηνία αυτή, οι βοσκότοποι που είναι φυτεμένοι πάνω στα εν λόγω αναχώματα και προχώματα διατηρούνται σε καλή κατάσταση, μέσω τακτικού θερισμού τους και χρήσης τους για βοσκή, καθώς και ότι πρόκειται για εκτάσεις που διατηρούνται σε καλή γεωργική κατάσταση;
            
         
               2)
            
            
               Έχει το άρθρο 143β, παράγραφοι 4 και 5, του κανονισμού (ΕΚ) 1782/2003 του Συμβουλίου την έννοια ότι εξαιρεί από τις στρεμματικές ενισχύσεις τις γεωργικές εκτάσεις που χρησιμοποιούνται μόνον δευτερευόντως ως τέτοιες;
            
         
      (1)  Κανονισμός (ΕΚ) 1782/2003 του Συμβουλίου, της 29ης Σεπτεμβρίου 2003, για τη θέσπιση κοινών κανόνων για τα καθεστώτα άμεσης στήριξης στα πλαίσια της κοινής γεωργικής πολιτικής και για τη θέσπιση ορισμένων καθεστώτων στήριξης για τους γεωργούς και για την τροποποίηση των κανονισμών (ΕΟΚ) 2019/93, (ΕΚ) 1452/2001, (ΕΚ) 1453/2001, (ΕΚ) 1454/2001, (ΕΚ) 1868/94, (ΕΚ) 1251/1999, (ΕΚ) 1254/1999, (ΕΚ) 1673/2000, (ΕΟΚ) 2358/71 και (ΕΚ) 2529/2001 (ΕΕ L 270, σ. 1).